CELEX: 62019CN0913
Language: hr
Date: 2019-12-13 00:00:00
Title: predmet C-913/19: Zahtjev za prethodnu odluku koji je 13. prosinca 2019. uputio Sąd Rejonowy w Białymstoku (Poljska) – CNP spółka z o.o. protiv Gefion Insurance A/S

17.2.2020   
            
            
               HR
            
            
               Službeni list Europske unije
            
            
               C 54/45
            
         
      Zahtjev za prethodnu odluku koji je 13. prosinca 2019. uputio Sąd Rejonowy w Białymstoku (Poljska) – CNP spółka z o.o. protiv Gefion Insurance A/S
      (predmet C-913/19)
      (2020/C 54/49)
      Jezik postupka: poljski
      
         Sud koji je uputio zahtjev
      
      Sąd Rejonowy w Białymstoku
      
         Stranke glavnog postupka
      
      
         Tužitelj: CNP spółka z o.o.
      
         Tuženik: Gefion Insurance A/S
      
         Prethodna pitanja
      
      
                  1.
               
               
                  Treba li članak 13. stavak 2. u vezi s člankom 10. Uredbe (EU) br. 1215/2012 Europskog parlamenta i Vijeća od 12. prosinca 2012. o [sudskoj] nadležnosti, priznavanju i izvršenju sudskih odluka u građanskim i trgovačkim stvarima (1) tumačiti na način da u sporu između poduzetnika koji je od oštećene stranke stekao potraživanje protiv osiguravajućeg društva u pogledu građanskopravne odgovornosti i tog osiguravajućeg društva nije isključeno utvrđivanje sudske nadležnosti na temelju članka 7. točke 2. ili članka 7. točke 5. Uredbe?
               
            
                  2.
               
               
                  U slučaju potvrdnog odgovora na prvo pitanje, treba li članak 7. točku 5. Uredbe (EU) br. 1215/2012 Europskog parlamenta i Vijeća od 12. prosinca 2012. o [sudskoj] nadležnosti, priznavanju i izvršenju sudskih odluka u građanskim i trgovačkim stvarima tumačiti na način da je trgovačko društvo koje posluje u jednoj državi članici i bavi se likvidacijom imovinske štete u okviru osiguranja od građanskopravne odgovornosti imateljâ motornih [orig. str. 1.] vozila te djeluje na temelju ugovora s osiguravajućim društvom sa sjedištem u drugoj državi članici, njegova podružnica, predstavništvo ili druga poslovna jedinica?
               
            
                  3.
               
               
                  U slučaju potvrdnog odgovora na prvo pitanje, treba li članak 7. točku 2. Uredbe (EU) br. 1215/2012 Europskog parlamenta i Vijeća od 12. prosinca 2012. o [sudskoj] nadležnosti, priznavanju i izvršenju sudskih odluka u građanskim i trgovačkim stvarima tumačiti na način da predstavlja samostalnu osnovu za nadležnost suda države članice u kojoj je nastala štetna radnja i pred kojim vjerovnik koji je stjecatelj potraživanja od oštećene stranke u okviru obveznog osiguranja od građanskopravne odgovornosti pokreće postupak protiv osiguravajućeg društva sa sjedištem u drugoj državi članici?
               
            
         (1)  SL C 2012., L 351, str. 1. (SL, posebno izdanje na hrvatskom jeziku, poglavlje 19., svezak 11., str. 289.)